Għadu fil-periklu tal-mewt ir-raġel ta’ 66 sena mill-Mellieħa li ttajjar kmieni t-Tnejn fil-Mellieħa stess. Sorsi infurmati qalu lil tvm.com.mt li l-aċċident seħħ minħabba żball tax-xufier ta’ 70 sena, li huwa ħabib tal-vittma, li minflok għafas il-pedala tal-brake għafas dik tal-gass. L-aċċident seħħ għall-ħabta tad-9.30 a.m. fi Triq Gorg Borg Olivier, quddiem il-każin tal-Partit Laburista. Tliet persuni ghadhom fil-periklu tal-mewt wara li fil-gimghat li ghaddew kienu involuti fi tlett incident separati. Intant tvm.com.mt jinsab informat ukoll li l-anzjana ta’  77 sena li fl-1 ta Frar sofriet ġrieħi gravi wara li nirien qawwija ħakmu ħanut li jinsab fi Triq l-Ifran il-Belt ghadha qed tinghata l-kura. Ghadu ukoll fil-periklu tal-mewt is-sewwieq ta mutur ta’ 35 sena minn Ħaż-Żebbuġ li fil-15 ta Frar kien involut f’aċcident tat-traffiku fil-bypass ta’ San Pawl il-Baħar.